Santiago de Cuba (provins)

Provinsen Santiago de Cuba ble grunnlagt av spanske conquistadorer i 1514 samtidig som de slo seg til på sydkysten. Etter hvert vokste ladestedet Santiago de Cuba fram, og i 1522 fikk ladestedet bystatus og ble Cubas første hovedstad. 

I løpet av 15- og 1600-tallet ble byen utsatt for mange angrep fra pirater og engelske kapere, noe som førte til at det ble bygget flere festningsverk. Mest kjent er festningen San Pedro de la Roca (bygd i perioden 1638 og 1643) som er beskyttet av UNESCO på samme måte som Røros i Norge. I dag tjener festningen som et museum over sjørøvernes historie i Karibien. 

Baconao naturreservat ligger i Sierra Maestra og er på 80 000 hektar. 

 Befolkning 
Nest etter provinsen La Habana er Santiago de Cuba er den mest folkerike provinsen på Cuba. Det bor omtrent 1,2 millioner mennesker i områdetse kart . Den største byen er Santiago de Cuba, med rundt 550 000 innbyggere og byen er også provinsens administrative hovedstad. 

Befolkningen i provinsen har både afrikansk, spansk og fransk opphav. 

Andre byer i provinsen som har over 50 000 innbyggere er:

Contramaestre med 88 000 innbyggere
Mayarí Arriba med 80 000 innbyggere
Palma Soriano med 125 000 innbyggere
San Luis med 65 000 innbyggere
Songo-la Maya med 50 000 innbyggere.

Provinsen er rik på mineraler som jern og nikkel. I tillegg dyrkes det bananer, kakao, kaffe, sitrusfrukter og tobakk. 

Provinsen Santiago de Cuba har vært åsted for mange konflikter opp gjennom årene. Både i uavhengighetskrigene mot Spania og i Den cubanske revolusjon i 1959 foregikk mange politisk viktige kamper i provinsen.

 Byer i Santiago de Cuba 
 Contramaestre
 Chivirico
 Mella
 Palma Soriano
 San Luis
 Santiago de Cuba
 Mayarí Arriba
 La Maya
 Cruce de los Baños

 Historie 
Frem til 1975 var Cuba delt inn i 5 provinser. En av disse var provinsen Oriente. Oriente betyr «øst» på spansk og denne provinsen ble kalt for Santiago de Cuba-provinsen frem til 1905.

 Referanser 

 Eksterne lenker 


Kategori:Cubas provinser
Kategori:Stater og territorier etablert i 1976